ฌ็อง ฟูแก

**ฌ็อง ฟูแก** () หรือ **เฌออ็อง ฟูแก** (; ค.ศ. 1420 - ค.ศ. 1481) เป็นจิตรกรคนสำค้ญของฝรั่งเศสของคริสต์ศตวรรษที่ 15 มีความสำคัญทั้งการเขียนภาพบนแผ่นไม้และการเขียนภาพสำหรับ หนังสือวิจิตร (Illuminated manuscript) และเป็นผู้เริ่มการวาดภาพเหมือนแบบจุลจิตรกรรม (Miniature)

## ชีวิต
ฌ็อง ฟูแกเกิดที่เมืองตูร์ ประวัติของฟูแกไม่มีให้ทราบมากนักนอกจากว่าได้ไปประเทศอิตาลีราวปี ค.ศ. 1437 และได้เขียนภาพของสมเด็จพระสันตะปาปายูจีนที่ 4 ซึ่งเหลือเพียงงานลอกที่มาทำกันหลังจากนั้น หลังจากที่กลับมาจากอิตาลีฟูแกก็นำอิทธิพลทัสเคนีมาผสมกับแบบฝรั่งเศสของตนเองและลักษณะของยาน แวน เอค ซึ่งกลายมาเป็นฐานของจิตรกรรมฝรั่งเศสสมัยคริสต์ศตวรรษที่ 15 ฉะนั้นฟูแกจึงถือว่าเป็นผู้ริเริ่มตระกูลศิลปะใหม่ตระกูลหนึ่ง นอกจากนั้นฟูแกก็ยังเป็นจิตรกรประจำราชสำนักของพระเจ้าหลุยส์ที่ 11 แห่งฝรั่งเศสด้วย

## งาน
[right|thumb|220px|“[พระแม่มารีและพระบุตรล้อมรอบด้วยเทวดา” (Virgin and Child Surrounded by Angels) เขียนเมื่อปี ค.ศ. 1450]]
ความสามารถที่เด่นที่สุดของฟูแกคือการวาดภาพในหนังสือวิจิตร ซึ่งทำได้อย่างคมชัดและมีรายละเอียดที่สวยงาม ฟูแกสามารถแสดงภาพที่มีพลังในการแสดงออกในเนื้อทีที่จำกัด ความสำคัญของฟูแกจะเห็นได้จากการรวบรวมงานจากทั่วยุโรปมาจัดงานแสดงภาพเขียนที่หอสมุดแห่งชาติที่ปารีส 

งานที่สำคัญที่สุดชิ้นหนื่งของฟูแกคืองานบานพับภาพสอง “เมอเลิง” (Melun) ที่เขียนราวปี ค.ศ. 1450 เดิมตั้งอยู่ภายในมหาวิหารเมลุน ภาพทางปีกซ้ายเป็นภาพของเอเตียน เชอวาลีเย (Étienne Chevalier) และนักบุญสตีเฟนผู้เป็นนักบุญผู้พิทักษ์ (ปัจจุบันอยู่ที่เกอเมลเดอกาเลอรี (Gemäldegalerie) กรุงเบอร์ลิน) ทางปีกขวาเป็นภาพพระแม่มารีและพระบุตรล้อมรอบด้วยเทวดา (ปัจจุบันอยู่ที่ราชพิพิธภัณฑ์ศิลปะแห่งชาติ ที่เมืองแอนต์เวิร์ป ประเทศเบลเยียม) ตั้งแต่คริสต์ศตวรรษที่ 17 เป็นต้นมาก็เป็นที่ทราบกันว่าพระแม่มารีในรูปเป็นภาพเหมือนของแอ็กเนส ซอเรล (รูป) พิพิธภัณฑ์ลูฟร์เป็นเจ้าของภาพเหมือนของพระเจ้าชาร์ลที่ 7, เคานท์วิลเซค (Wilczek) และ Guillaume Jouvenal des Ursins รวมทั้งภาพเขียนดินสอสี

ภาพเหมือนแบบจุลจิตรกรรมเป็นงานภาพเหมือนภาพแรกของศิลปะยุโรปตะวันตก นอกจากว่าจะนับภาพที่เขียนโดยยาน แวน เอคซึ่งนักประวัติศาสตร์ศิลปะเชื่อกันว่าเป็นภาพแรก

งานส่วนใหญ่ของฟูแกคือการวาดภาพในหนังสือวิจิตร และจุลหนังสือวิจิตร วังชองทิอี (Château de Chantilly) มีงานของฟูแกถึง 40 เล่มจากหนังสือประจำชั่วโมงซึ่งเขียนเมื่อปี ค.ศ. 1461 สำหรับเอเตียน เชอวาลีเย

## อ้างอิง

## ดูเพิ่ม
* หนังสือวิจิตร
* หนังสือประจำชั่วโมง

## สมุดภาพ

ภาพ:KarlVII.jpg|ภาพเหมือนของพระเจ้าชาร์ลที่ 7
ภาพ:Jean Fouquet - Portrait of Guillaume Jouvenel des Ursins - Louvre.jpg|ภาพเหมือนของ Guillaume Juvénal des Ursins
ภาพ:Pietà de Nouans.jpg|ปิเอต้า
ภาพ:La charité de saint Martin.jpg|ภาพจากหนังสือวิจิตร -นักบุญมาร์ตินแห่งทัวร์ให้ทาน
ภาพ:Sacre de Charlemagne.jpg|ภาพจากหนังสือวิจิตร -ชาร์เลอมาญสวมมงกุฏเป็นพระเจ้าแผ่นดิน 
ภาพ:Mariage de Charles IV le Bel et de Marie de Luxembourg.jpg|ภาพจากหนังสือวิจิตร -งานแต่งงานของพระเจ้าชาร์ลที่  4 และมารีแห่งลักเซมเบิร์ก
ภาพ:Jean Fouquet 003.jpg|ภาพจากหนังสือวิจิตร -“พระแม่มารีและพระบุตร” ภายใต้ประตูมหาวิหาร
ภาพ:La Crucifixion.jpg|ภาพจากหนังสือวิจิตร -พระเยซูบนกางเขน
ภาพ:Le Couronnement de la Vierge.jpg|ภาพจากหนังสือวิจิตร -“การสมมงกุฏของแมรี” แสดงตรีเอกภาพเป็นภาพเหมือนมนุษย์สามคน
ภาพ:Les funérailles d Étienne Chevalier.jpg|ภาพจากหนังสือวิจิตร -งานศพของเอเทียง เชวาลิเย 


หมวดหมู่:บุคคลที่เกิดในปี พ.ศ. 1963
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
หมวดหมู่:จิตรกรหนังสือวิจิตร
หมวดหมู่:บุคคลจากตูร์
หมวดหมู่:คริสต์ศาสนิกชนนิกายโรมันคาทอลิกชาวฝรั่งเศส